תשובה מוגשת ומסומנת מ/3. נוכח התשובה אינני מחייבת להשיב ביתר פירוט על שאלה זו.
זוהי בקשה להארכת מעצרו של החשוד ב - 5 ימים נוספים וזאת לאחר שקיים חשד סביר כי החשוד עבר עבירות של חטיפה לשם רצח וסחיטה והצתה של מבנה במזיד.
מעיון בבקשה ובחומר החקירה כפי שהונח בפני, נראה לי כי קיימות ראיות לכאורה הקושרות את החשוד לכל הפחות לביצוע העבירות של חטיפה לשם סחיטה והצתה של מבנה במזיד וכי אכן קיים חשד סביר כי החשוד עבר את העבירות שבנדון. עוד נראה לי כי קיים יסוד סביר לחשש כי שחרור החשוד עלול להביא לשיבוש הליכי החקירה והמשפט וכי קיים יסוד סביר לחשש כי החשוד יסכן את בטחון הציבור ואת בטחונו של אדם באם ישוחרר.
הוצגה בפני במסגרת המסמך מ/2 שורת פעולות חקירה שבדעת המשטרה לבצע בימים המבוקשים ושוכנעתי כי בהתייחס לרוב המכריע של פעולות אלה לא ניתן לבצען אלא כאשר החשוד במעצר.
אשר על כן אני מורה על הארכת מעצרו של החשוד עד ליום 05.02.10 בשעה 12:00 (12 בצהריים, בכל טעות מחייב הכתיב במילים).